వీధిలోకి కారు వస్తే పిల్లలకు ఓ ఆనందం.. బడికెళ్లే దారిలో కారు కనిపిస్తే ఓ ఆరాటం.. ఎప్పుడు పెద్దవాడినవుతానా..? ఎప్పుడు కారు నడుపుతానా..? ఇలాంటి ఆలోచనలు పిల్లలందరికీ సహజం. తమిళనాడు మదురైకి చెందిన 26 ఏళ్ల శిరబతినాథ్‌ కూడా అలా కలలు కన్నవాడే!
బాల్యంలో ఓ ప్రమాదం శరబతినాథ్‌ ఆశలపై నీళ్లు చల్లింది. ఆ కుర్రాడి ఎడమకన్ను దెబ్బతింది. అప్పటి నుంచి ఆ కన్ను చూడటం మానేసింది. అయినా ఆ పిల్లాడు కలత చెందలేదు. బాగా చదువుకున్నాడు. మంచిస్థితికి చేరుకున్నాడు. కారులో తిరిగే స్థాయికి వెళ్లాడు. కానీ, ఒకటే వెలితి. చిన్నప్పటి ముచ్చట ముచ్చటగానే మిగిలిపోతుందని బాధ. కారు నడపాలన్న తన కోరిక నెరవేరదని ఆవేదన. స్నేహితుల సహకారంతో కారు నడపడం నేర్చుకున్నాడు. అయినా ఏం లాభం! అధికారికంగా నడపలేని పరిస్థితి. డ్రైవింగ్‌ లైసెన్స్‌ రానిదే స్టీరింగ్‌ పట్టుకునే అవకాశం లేదు. అది జరగాలంటే.. నిబంధనలు అడ్డు!
లైసెన్స్‌ కోసం వెళ్తే.. ఒంటికన్ను చూపుతో రాదన్నారు. అయినా ప్రయత్నం ఆపలేదు శరబతినాథ్‌. ఈ క్రమంలో తమిళనాడు రవాణా మంత్రిత్వ శాఖ జారీ చేసిన ఓ ప్రకటన అతనిలో కొత్త ఉత్సాహాన్నిచ్చింది. ఒకే కన్ను చూపు ఉన్నా.. సంబంధిత వైద్య పరీక్షలను పూర్తి చేస్తే.. లైసెన్సుకు అర్హులని దాని సారాంశం. స్నేహితుడి ద్వారా ఈ విషయం తెలుసుకున్న శరబతినాథ్‌. తన సంకల్పం నెరవేర్చుకోవాలనుకున్నాడు. లైసెన్స్‌ కోసం దరఖాస్తు చేసుకున్నాడు. రాజాజీ ప్రభుత్వ ఆస్పత్రిలో నిబంధనల మేరకు నిర్వహించిన వైద్య పరీక్షలన్నింటిలో ఫస్ట్‌గా పాసయ్యాడు. అధికారుల ముఖాముఖి పరీక్షలో నెగ్గాడు. కారుచీకటి చీల్చుకొని.. అలవోకగా ఎనిమిదంకె వేశాడు. లైసెన్స్‌ పొందాడు. తమిళనాడులో.. ఒకే కన్ను చూపుతో నాలుగు చక్రాల వాహనం డ్రైవింగ్‌ లైసెన్స్‌ పొందిన తొలి వ్యక్తిగా గుర్తింపు పొందాడు.
veedhiloki kaaru vaste pillalaku oo aanandam.. badikelle daarilo kaaru kanipiste oo aaraatam.. eppudu peddavaadinavutaanaa..? eppudu kaaru naduputana..? ilanti aalochanalu pillalandarikee sahajam. tamilanadu maduraiki chendina 26 ella sirabatinathma kuudaa alaa kalalu kannawade!
baalyamlo oo pramaadam sarabatinath aasalapai neellu challindi. aa kurradi edamakannu debbatindi. appati nunchi aa kannu chudatam maanesindi. aina aa pilladu kalata chendaledu. baga chaduvukunnadu. manchisthitiki cherukunnadu. kaarulo tirige sthaayiki vellaadu. cony, okate veliti. chinnappati muchhata muchatagaane migilipotundani baadha. kaaru nadapalanna tana korika neraveradani aavedana. snehitula sahakaaramtho kaaru nadapadam neerchukunnaadu. aina yem laabham! adhikaarikamgaa nadapaleni paristhiti. drivinge license ranide steeringli pattukune avakaasam ledu. adhi jaragalante.. nibandhanalu addu!
license kosam velte.. ontikannu chuuputhoo raadannaaru. aina prayatnam aapaledu sarabatinath. ee kramamlo tamilanadu rawana mantritva saakha jaarii chesina oo prakatana athanilo kotta utsaahaannichindi. oke kannu chuupu unna.. sambandhita vaidya pareekshalanu puurti cheste.. licensuku arhulani daani saaraamsam. snehitudi dwara ee vishayam telusukunna sarabatinath. tana sankalpam neraverchukovalanukuna. license kosam darakhastu chesukunnadu. rajaji prabhutva aaspatrilo nibandhanala meraku nirvahinchina vaidya pareekshalannintilo fussega pasayyadu. adhikaarula mukhamukhi pareekshalo neggaadu. kaarucheekati cheelchukoni.. alavokagaa enimidanke vaesaadu. license pondaadu. tamilanaadulo.. oke kannu chuuputhoo naalugu chakrala vaahanam drivinge license pondina toli vyaktigaa gurtimpu pondaadu.